Wikipèdia bahsa Acèh
Wikipèdia bahsa Acèh nakeuh ènsiklopèdia online lam bahsa Acèh nyang geupeuseudiya lé Wikipèdia.
Uroe jeuet Wikipèdia bahsa Acèh[andam | andam nè]
Wikipèdia bahsa Acèh na bak uroe 12 Buleuen Lapan 2009. Haba nyoe laju geuteurimöng lé Fadli Idris nyang bak watèe nyan gobnyan seubagoe Koordinator Komunitas Blogger Aceh (kayém geukheun Aceh Blogger Community). Yôh mantöng lam inkubator, Fadli geupeukeumang Wikipèdia nyoe ngön sidroe ureueng ngui la'én nyang geungui nan Si Gam Acèh bak awai thôn 2008.[1] Ureueng-ureueng nyang cah röt Wikipèdia nyoe cit ka geumarit ngön Mark Durie, sidroe ureueng meurunoe bahsa (atawa geukheun linguistik) asai Australia. Mark nakeuh salah sidroe ureueng luwa nyang tom geumeurunoe bahsa Acèh.[1]
Boh pikéran keu geupeuna Wikipèdia bahsa Acèh nakeuh saweub na Wikipèdia lam bahsa da'irah la'én, miseujih Wikipedia bahsa Jawa, Wikipedia bahsa Sunda, ngön Wikipedia bahsa Banyumasan.[2]
Bak awai thôn 2009, Abi Azkia, nyang sidroe ureueng peurunoe 'èleumèe agama di da'irah Pidie geupeuramèe Wikipèdia bahsa Acèh. Abi geubantu teumuléh teunuléh-teunuléh bhaih agama Islam.[2] Lam teunuléh gobnyan bak Serambi Indonesia, Abi geupeutrang pakön payah bak tateumuléh lam bahsa Acèh.[3] Abi geupeugah meunyoe bahsa Acèh na bida bak kri teumuléh. La'én nibak nyan, bahsa Acèh nyang geungui cingkunèk cit jeuet keu saboh masalah. Kureung le jeumeulah kata lam bahsa Acèh nyang geuteupeu ngön hana kayém teumuléh lam bahsa Acèh nyan cit saboh masalah keu geuteumuléh lam Wikipèdia.[3] Adak pih meunan, gobnyan geuyakin meunyoe geutém ôseuha ban dum masalah nyan ék geupeugadöh demi tapeulahra bahsa Acèh nyang teuka nibak éndatu bansa Acèh.[3]
Nè[andam | andam nè]
- ^ a b "Akhirnya, Wikipedia Berbahasa Aceh Lahir". http://www.acehkita.com/akhirnya-wikipedia-berbahasa-aceh-lahir/. Geupeuhah bak 3 Buleuën Siplôh 2015.
- ^ a b "Ayo, Menulis di Wiki Aceh - KOMPASIANA.com". http://www.kompasiana.com/efmg/ayo-menulis-di-wiki-aceh_54ff0e66a33311164d50fa72. Geupeuhah bak 3 Buleuën Siplôh 2015.
- ^ a b c Aceh Tribun News: Kendala Menulis di Wikipedia bahasa Aceh[hubông luwa maté]
Peunawôt luwa[andam | andam nè]
- Wikipèdia bahsa Acèh (Bahsa Aceh) - Mobile
- Wikipèdia bahsa Acèh - Facebook (Bahsa Aceh)
- Wikipèdia bahsa Acèh - Twitter (Bahsa Aceh)
ace_Latn ace_Latn ace_Latn ace_Latn ace_Latn ace_Latn war_Latn zsm_Latn ace_Latn ace_Latn ace_Latn ace_Latn ace_Latn ace_Latn